# krenn
## Brezhoneg
### Etimologiezh

    Meneget er C'hatholicon (1499): crẽn.
    Eus ar ger henvrezhonek cron, kar d'ar gerioù kembraek crwn, heniwerzhonek cruind, dezho ar memes ster, hag a zeufe eus ur ger keltiek kr-undi, savet evel ar ger latin rot-undu-s war un diaz a dalv « kromm » a vo adkavet er pennad « korventenn ».

### Anv-gwan

| Derez | Furm |
| Derez-plaen | krenn |
| Derez-uheloc'h | krennoc'h |
| Derez-uhelañ | krennañ |
| Derez-estlammiñ | krennat |
krenn /ˈkrɛnː/
* E stumm ur c'helc'h.
** D'an eil, en abeg d'he stumm, a vo krenn — pe gelc'hiek — da verkañ, en un doare na c'hellfe ket bezañ splannoc'h, ne vo ket an disterañ diforc'h etre ar gouvidi en em dolpo en-dro dezhi, ... — (Langleiz, Romant ar Roue Arzhur/levrenn I : Marzhin, Al Liamm, 1975, p. 171.)
** Marc'heien an daol-grenn : kompagnuned ar Roue Arzhur.
* ul lamm krenn: Trumm ha nerzhus.
** En ul lamm krenn e voe an Dimezell R. e burev ar medisin-gward. — (Maguy Kerisit, Breur ha c'hoar, Al liamm niv. 335, Kerzu 2002, p. 33.)
* Etre bras ha bihan.
** Ur varc'hadourezh he deus tri friz : ur priz bras, ur priz krenn, hag ur priz bihan. — (Yann-Vari Perrot, Buez ar Zent, Monroulez, 1911, p. 27.)
** E tour Tredraezh a zo tri gloc'h : ar c'hloc'h bras, ar c'hloc'h bihan, hag ar c'hloc'h krenn. — (Jules Gros, Le trésor du breton parlé Deuxième Partie, 1970, p. 261.)
* Jedet dre ober ar geidenn.
** 384400 km eo an hed-krenn etre an Douar hag al Loar. — (Yann-Lug ar Gall, Matematik 6vet klas, TES, 2006, p. 67.)
* en un taol krenn : a-greiz-holl
** ... pa lammas en hent en un taol krenn ... — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 128.)

#### Gerioù heñvelster

* ront (1)

#### Gerioù kevrennek

evel rakger :
* Krennamzer
* krennbaotr
* krennblac'h
* krennden
* krenndev
* krennejen
* krennlavar
* krennlavarel
* krennoad
* krennvleiz
* krennvrezhoneg
* krennvrezhonek
* krennwez
gerioù kevrennek all :
* a-grenn
* a-daol-krenn
* berr-ha-krenn
* krak-ha-krenn
* krenn-ha-krak
* krenn-ha-kras

#### Deveradoù

* krennaat
* krennach
* krennadur
* krennadurezh
* krennañ
* krennard
* krennardenn
* krennder
* krennenn
* krenner
* krennour

#### Troidigezhioù

ront
* alamaneg : rund , rundlich
* galleg : rond
etre bihan ha bras
* alamaneg : Zwichen- , Mittel
* galleg : moyen

### Anv-kadarn

krenn /ˈkrɛnː/ gourel
* Ober ur c'hrenn d'un dra bennak : krennañ/troc'hañ anezhañ un tammig
** <skouer.>

### Adverb

| Derez | Furm |
| Derez-plaen | krenn |
| Derez-uheloc'h | krennoc'h |
| Derez-uhelañ | krennañ |
| Derez-estlammiñ | krennat |
krenn /ˈkrɛnː/
* Ober un dra bennak krenn : trumm
    chom a-sav krenn
** Hen a jomaz krenn a-za, droug-livetoc'h c'hoaz eged aziagent; eun tamm skrijadenn a reaz. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 94.)
* penn-da-benn, groñs
** Ret eo dezhañ chom mut, difennet krenn ma'z eo komz brezhoneg er skol. — (Tad Medar, An Tri Aotrou, 1981, p. 94.)
** Un dra diwirion-krenn e ve kemeret ar « Baganiz » evit « paganed ». — (Brogarour, Onenn, 1936, p. 12.)
** — Setu ho tad o vont da zistagan krenn ar wech-man deus madou an douar. [...] ! — (Erwan ar Moal, Pipi Gonto, Kemper, 1925, p. 1.)

#### Gerioù kevrennek

* a-daol-krenn
* disheñvel-krenn
* difennet-krenn
* torret-krenn

#### Troioù-lavar

* ankouaat krenn
* lammat krenn
* tevel krenn

#### Troidigezhioù

* alamaneg : völlig , ganz
* galleg : complètement , totalement

### Daveoù

Roll an daveoù :
* ↑ Jehan Lagadeuc, Crẽn, Le catholicon en troys langaiges scavoir est breton franczoys et latin, 1499, war lec'hienn ar Bibliothèque nationale de France.
* ↑ Lexique Étymologique des termes les plus usuels du Breton Moderne, p. 81.